Държавен вестник, бр. 28, 2016 г., стр. 113

БРОЙ  28	
Д Ъ Р Ж А В Е Н  В Е С Т Н И К 	
СТР.  113  
14. извършва дейности по консервация 
и реставрация на културни ценности чрез 
лица или под непосредственото ръководство 
на лица, вписани в регистъра по чл. 165 от 
Закона за културното наследство;
15. подготвя и провежда образователни 
програми в музея и други дейности с обра-
зователна и възпитателна цел;
16. осигурява правна и физическа защита 
на съхраняваните във фондовете му движими 
културни ценности;
17. осъществява дейности по дигитализация 
на основния и обменния фонд на музея;
18. предоставя информация на Министер-
ството на културата във връзка с регистрите 
по Закона за културното наследство;
19. взаимодейства с органите на Министер-
ството на вътрешните работи и прокуратурата 
при наличие на данни за незаконно придо-
биване на вещи – обект на идентификация, 
или в други случаи. 
(3) Музеят може да извършва и друга 
стопанска дейност, свързана с основната му 
дейност.
Чл. 8. (1) Музеят формира основен, обме-
нен, научноспомагателен фонд и научен архив, 
които включват:
1. за основния фонд – придобитите от музея 
и предоставените му за безвъзмездно ползване 
движими културни ценности с изключително 
голямо научно и културно значение  – наци-
онално богатство, както и тези, които съот-
ветстват на неговия тематичен обхват;
2. за обменния фонд – движими културни 
ценности, които не съответстват на тематичния 
му обхват, както и многократно повтарящите 
се културни ценности от основния му фонд;
3. за научноспомагателния фонд – предмети 
и други материали от значение за изследова-
телската, експозиционната и образователната 
дейност на музея;
4. за научния архив:
а) документите по издирването, иденти-
фицирането, изследването, съхраняването, 
консервацията, реставрацията, движението 
и представянето на движимите културни 
ценности;
б) отчетните документи за движимите 
културни ценности, съхранявани от тях посто-
янно или временно: документи за произход, 
за постъпване или придобиване от музея, оце-
нителни протоколи, инвентарни книги и др.;
в) документите за извършените от тях те-
ренни археологически проучвания;
г) научната и справочната документация: 
научни паспорти и картотеки.
(2) Научният архив се съхранява безсрочно 
в музея.
Чл. 9. (1) Движими културни ценности, 
инвентирани във фонда на музея, подлежат 
на инвентаризация по реда на Наредба № Н-6 
от 2009 г. за формиране и управление на му-
зейните фондове (ДВ, бр. 2 от 2010 г.). 
(2) Отписване на движими културни цен-
ности от музейните фондове се извършва 
съгласно чл. 32 от Наредба № Н-6 от 2009 г. 
за формиране и управление на музейните 
фондове.
Раздел ІІ
Устройство и управление на музея
Чл. 10. (1) Структурата на музея се опре-
деля в зависимост от тематичния му обхват 
и формираните фондове и включва специали-
зирани отдели и администрация.
(2) Специализирани отдели са: 
1. „Археология“;
2. „История“;
3. „Изкуствознание, етнография и интер-
дисциплинарни изследвания“;
4. „Фондове“.
(3) Администрацията се състои от: 
1. отдел „Пространствено-художествено 
оформление и техническо обслужване“;
2. отдел „Връзки с обществеността“;
3. отдел „Финансово-счетоводен и адми-
нистративно обслужване“.
(4) Към музея функционира Централна 
лаборатория за консервация и реставрация 
(ЦЛКР).
Чл. 11. Музеят има следните филиали:
1. Национален музей „Боянска църква“, 
недвижима културна ценност от световно 
значение, с уникални стенописи от 1259 г. 
под защитата на ЮНЕСКО, със седалище и 
адрес: София, ул. Боянско езеро 3; 
2. Музей „Земенски манастир“, бивш фи-
лиал на Национален музей „Боянска църква“, 
недвижима културна ценност с национално 
значение, с уникални стенописи от ХІ – ХІІ 
в. и средата на ХІV в., със седалище и адрес: 
гр. Земен, ул. Манастирска 2;
3. Музей „Параход „Радецки“ – точно копие 
на легендарния за българската история па-
раход, с дейности по събиране, придобиване, 
съхраняване, документиране и представяне 
на културни ценности, свързани с подвига на 
Христо Ботев и неговите четници, със седали-
ще и адрес: гр. Козлодуй, ул. Христо Ботев 2;
4. Църква „Св. св. Теодор Тирон и Теодор 
Стратилат“, недвижима културна ценност с 
национално значение, построена през 1614 г. 
и зографисана от майстори на Дебърската 
школа, със седалище и адрес: с. Добърско, 
община Разлог.
Чл. 12. (1) Музеят се ръководи от директор. 
(2) Правоотношенията на директора на 
музея с министъра на културата възникват 
въз основа на конкурс за срок 5 години.
(3) Конкурсът за длъжността „директор“ 
се провежда след представяне на концепция 
за развитието на музея по реда, предвиден